|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****NAČELNIK** |

KLASA:302-01/21-01/08

URBROJ:2140-27-1-22-8

Stubičke Toplice, 1.2.2022.

Na temelju i članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), načelnik Općine Stubičke Toplice donosi

**O D L U K U**

**I.**

Predlaže se Općinskom vijeću Općine Stubičke Toplice donošenje Odluke o davanju suglasnosti za provedbu ulaganja na području Općine Stubičke Toplice, DJEČJE IGRALIŠTE CENTAR.

**II.**

Sastavni dio ove Odluke je tekst prijedloga Odluke i Obrazloženje.

**III.**

Prijedlog Odluke o davanju suglasnosti za provedbu ulaganja na području Općine Stubičke Toplice, DJEČJE IGRALIŠTE CENTAR, upućuje se na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**Obrazloženje**

**uz tekst prijedloga Odluke o davanju suglasnosti za provedbu ulaganja na području Općine Stubičke Toplice, DJEČJE IGRALIŠTE CENTAR**

PRAVNA OSNOVA za donošenje ove Odluke je članak 25. st. 1. t. 16. Statuta Općine (Službeni glasnik Krapinsko-zagorske županije br. 16/09, 9/13, 15/18 i 7/21).

Lokalna akcijska grupa "Zeleni bregi" objavila je natječaj za provedbu tipa operacije 2.1.1. "ULAGANJA U OPĆE DRUŠTVENU INFRASTRUKTURU I POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO".

Predmet natječaja je ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu za nositelje projekata koji imaju sjedište na području LAG-a „Zeleni bregi“.

Svrha natječaja je poboljšanje životnih uvjeta u ruralnim sredinama, doprinos atraktivnosti sela i njegovom razvojnom potencijalu za druge aktivnosti te poticanje rasta i društveno - ekonomske održivosti kroz potporu ulaganjima u osnivanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturu, te pripadajuću infrastrukturu.

Intenzitet potpore je do 80% od ukupnih prihvatljivih troškova projekta koji se provodi na području jedinice lokalne samouprave koja se razvrstava u VII. i VIII. skupinu.

Jedan od prihvatljivih projekata je dječje igralište.

Općina će na navedeni natječaj prijaviti projekt dječjeg igrališta CENTAR:

Dječje igralište se nalazi na k.č.br. 1938, K.O. Donja Stubica. Čestica igrališta se nalazi unutar dimenzija 33,40 x 34,50 m, površine 677 m2. Oprema za dječje igralište smještena je tako da se sigurnosna zona pojedine igračke – sprave ne dodiruje sa susjednom igračkom (spravom). Sigurnosne zone tj. udaljenosti pojedinih sprava definirane su u katalogu opreme te su prema istom i posložene na parceli. Sva oprema namijenjena je igranju djece te njihova visina ne prelazi visinu koju dijete ne bi moglo koristiti na siguran način.

Specifikacija opreme na igralištu:

1. Prinsy njihalica na opruzi – za dobnu skupinu djece od 3-5 godina

2. Pješčanik (postojeći) – za sve dobne skupine

3. Stolić za igre u pijesku – za dobnu skupinu djece 1-5 godina

4. Klackalica Vippy – dvosjed za djecu dobne skupine 5-12 godina

5. Vrtuljak Spiral – za istodobno korištenje djece dobne skupine 5-12 godina

6. Njihalica na opruzi za četvero djece – za dobnu skupinu djece 3-5 godina

7. Ljuljačka Goro – za korištenje jednog roditelja i troje djece 1-3, 3-5 i 5-12 godina

8. Unimini Kyri - tematsko igralo za skupinu djece od 3 - 5 godina

9. Unimini Salle - tematsko igralo za skupinu djece od 1–3 i od 3-5 godina

10. Uniplay Ossion – tematsko igralo za skupinu djece od 5-12 godina

Unutar igrališta postavljene su i klupe za roditelje (postojeće) od kojih je jedna e-klupa sa fotonaponskim ćelijama, za punjenje mobitela i sl. Rubno, neposredno uz sjeveroistočnu i jugoistočnu među položena je i pješačka staza od betonskih opločnika širine 1,0 m. Staza povezuje klupe za odmor roditelja. Za sigurnosnu zonu kod Ljuljačke Goro i tematskog igrala Uniplay Ossion postavlja se podloga od oblutaka granulacije 6-8 mm u sloju od 40 cm. Sigurnosni prostor je ograđen sa specijalno obrađenim borovim fosnama d=5,0 cm.

Kao obvezna dokumentacija natječajem je propisana suglasnost predstavničkog tijela jedinice lokalne samouprave za provedbu ulaganja na području jedinice lokalne samouprave.

OPĆINSKI NAČELNIK

Josip Beljak, dipl.ing.agr.

PRIJEDLOG

KLASA:

URBROJ:

Stubičke Toplice, \_\_\_\_\_\_

Na temelju članka 25. st. 1. t. 16. Statuta Općine Službeni glasnik Krapinsko-zagorske županije br. 16/09, 9/13, 15/18 i 7/21), u vezi sa člankom 29. Pravilnika o provedbi podmjere 19.2. „Provedba operacija unutar CLLD strategije“, podmjere 19.3. „Priprema i provedba aktivnosti suradnje LAG-a“ i podmjere 19.4. „Tekući troškovi i animacije“ unutar mjere 19 „Potpora lokalnom razvoju u okviru inicijative LEADER (CLLD – lokalni razvoj pod vodstvom)“ iz Programa ruralnog razvoja Republike Hrvatske za razdoblje 2014. -2020. (NN 96/17 i 53/18) Općinsko vijeće Općine Stubičke Toplice na svojoj \_\_. sjednici održanoj dana \_\_\_\_\_\_\_\_\_\_\_\_ 2022. godine donijelo je

**ODLUKU**

**o davanju suglasnosti za provedbu ulaganja na području Općine Stubičke Toplice, DJEČJE IGRALIŠTE CENTAR**

**I.**

Općinsko vijeće Općine Stubičke Toplice daje suglasnost za provedbu ulaganja na području Općine Stubičke Toplice, DJEČJE IGRALIŠTE CENTAR.

**II.**

Ova suglasnost daje se načelniku Općine Stubičke Toplice u svrhu prijave projekta iz točke I. na Natječaj za provedbu tipa operacije 2.1.1. Ulaganja u opće društvenu infrastrukturu i pokretanje, poboljšanje ili proširenje lokalnih temeljnih usluga za ruralno stanovništvo, referentna oznaka: 21/2.1.1., koji je objavila Lokalna akcijska grupa „Zeleni bregi“, a sastavni dio ove Odluke je Opis projekta.

**III.**

Ova Odluka stupa na snagu prvog dana od dana donošenja.

PREDSJEDNIK OPĆINSKOG VIJEĆA

OPĆINE STUBIČKE TOPLICE

Tomislav Mlinarić